የአፍሪካ ህብረት ኮምሽን ሊቀመንበር ሙሳ ፋኪ መሀማት  ዶክተር ሪክ ማቻርን ደቡብ አፍሪካ አግኝተው አነጋግሯል
የአፍሪካ ህብረት ኮሚሽን ሊቀመንበር ሙሳ ፋኪ መሀማት የቀድሞውን የደቡብ ሱዳን ምክትል ፕሬዝዳንት ዶክተር ሪክ ማቻርን ደቡብ አፍሪካ አግኝተው አነጋገሩ፡፡  ውይይታቸው ተቀናቃኞችን ለማቀራረብ እና በደቡብ ሱዳን ዘላቂ ሰላም ለማስፈን የራሱ አስዋጽዎ ይኖራል ተብሎ ተገምቷል፡፡በደቡብ አፍሪካዋ ፕሪቶሪያ ከተማ ተገናኝተው የመከሩት ሙሳ ፋኪ መሀማት እና ዶ/ር ሪክ ማቻር ደቡብ ሱዳን ልታካሄድ ስላሰበችው ከፍተኛ የሰላም ፎረም እና ሂደቱን እየገጠሙ ስላሉ ችግሮች ተወያይተዋል፡፡ከዚህ በተጨማሪ የምስራቅ አፍሪካ የልማት በይነ መንግስታት ኢጋድ ከሚያደርገው ጥረት ጎን ለጎን ዓለም አቀፉ ማህበረሰብ በደቡብ ሱዳን ሰላም እና መረጋጋት እንዲሰፍን ሊጫወት ስለሚችለው ሚናም ተወያይተዋል፡፡ኢጋድ ፕላስ በሚል ማእቀፍ  ውስጥ አልጄሪያ፣ ናጄሪያ፣ ቻድ፣ ሩዋንዳ እና ደቡብ አፍሪካ የደቡብ ሱዳን ተቀናቃኞችን ለማግባባት በሚደረገው ጥረት ውስጥ እየተሳተፉ ነው፡፡የኢጋድ ፕላስ ተሳትፎ በደቡብ ሱዳን ሰላም እና መረጋጋት ለማስፈን በምስራቅ አፍሪካ የልማት በይነ መንግስታት ኢጋድ  ለረጅም ጊዜ ሲደረግ የነበረውን ጥረትን በማገዝ እና የአፍሪካን ጉዳይ በአፍሪካውያን ለመፍታት የሚደረገውን ተሳትፎ አሳድጓል፡፡የደቡብ ሱዳን የነጻነት ንቅናቄ በጦር መሳሪያ የታገዘ ተቃውሞን ምርጫ አድርጎ እየሰራ እንደሆነና  ሀገሪቱ አሁን ላለችበት የተመሰቃቀለ የፖለቲካ ውጥን እልቅት ውስጥ መግባቷን ያስታወሰው ዘገባ የአፍሪካ ህብረት ኮምሽን ሊቀመንበር ሙሳ ፋኪ መሀማት ከቀድሞው የደቡብ ሱዳን ፕሬዝዳንት እና ከአሁኑ የንቅናቄው መሪ ዶ/ር ሪክ ማቻር ጋር መወያየታቸው እንደሚደነቅ ዘግቧል፡፡በደቡብ ሱዳን ሰላም እና መረጋጋትን ለማስፈን የሚሰሩ ስራዎች ላይ ተጨባጭ ውጤት ለማምጣት የሊቀመንበሩ ፕሪቶሪያ ድረስ ሄዶ የንቅናቄውን መሪ ጋር ለመወይየት መፍቀድ ትክክለኛ እርምጃ መሆኑን ንቅናቄው ገልጿል፡፡የንቅናቄው የኢንፎርሜሽን ዳይሬክተር ፑኦክ ቦዝ ባሉዋንግ የትጥቅ ትግል እያደረገ ያለው ፓርቲያቸው ለሰላም ሂደቱ ሙሉ ፈቃድ እና ቁርጠኝነት እንዳለው አረጋግጠዋል፡፡ባሉዋንግ ግጭትን ለማቆም የመጀመሪያውም የመጨረሻውም አማራጭ የሰላም ድርድር ማካሄድ ብቻ ነው ብለዋል፡፡ደቡብ ሱዳን ውስጥ ለተፈጠረው ሰብአዊ ቀውስ እና አለመረጋጋት እርስ በርስ የሚወቃቀሱት የደቡብ ሱዳን ተቀናቃኞች አሁንም እንዳቸው ሌላኛቸውን በመውቀስ ስራ ላይ ተጠምደዋል፡፡ባሉዋንግ የደቡብ ሱዳን መንግስት በሀገሪቷ ያለውን ሰብዓዊ ቀውስ ለማስቆም የተደረሰውን የተኩስ አቁም  ስምምነት  በመጣስ አደጋ እያደረሰ ይገኛል ሲሉ ይከሳሉ፡፡አሁን ተቀናቃኞችን ለማግባባት እተደረገ ባለው የሰላም ድርድር ዝግጅት እንዳይሳካ የደቡብ ሱዳን መንግስት እንቅፋት እየሆነ ነው ሲሉም ክሳቸውን ያጠናክራሉ፡፡በደቡብ ሱዳን ፕሬዝዳንት ሳልቫኪር እና በቀድሞው ምክትላቸው  ዶ/ር ሪክ ማቻር መካከል የተፈጠረው ሹክቻ ሀገሪቱን ወደ እርስ በርስ ጦርነት ከከተታት እነሆ አምስተኛ አመቱን ይዟል፡፡በሀገሪቷ የተቀሰቀሰው ግጭት በአስር ሺዎች ለሚቆጠሩ ዜጎችም መሞት እና በሚሊየን የሚቆጠሩ ደቡብ ሱዳናውያን ከቤት ንብረታቸው እንደፈናቀሉ ምክኒያት ሆኗል፡፡ወደ ጎረቤት ሀገራት የተሰደዱ ደቡብ ሱዳናዊያን  ቁጥር እንኳን ከአንድ ሚሊየን በልጧል፡፡ኢጋድ በደቡብ ሱዳን ሰላም እንዲመጣ በማሰብ በሚያዘጋጀው የሰላም ፎረሙ ላይ የደቡብ ሱዳን ተቀናቃኞችን ሚያዝያ አስራ ስምንት 2010 በአዲስ አበባ ዳግመኛ አገናኝቶ ሊያደራድር ቀጠሮ ይዟል፡፡ስላም የራቃቸው ደቡብ ሱዳናውያንም የደርድሩን ውጤት በተስፋ በመጠባበቅ ላይ ናቸው፡፡ (ምንጭ፤ ሱዳን ትሪቡን)